林之驥

林之驥，字子千，福建莆田縣人，明末官員。

生平
崇祯十五年（1642年）壬午科福建鄉試四十一名舉人，崇禎十六年（1643年）聯捷癸未科進士。崇禎十七年（1644年）任直隸江陰縣知縣，不懂當地方言，眾號「林木瓜」。弘光元年（1645年），清軍破南京，下薙發令，之驥哭廟，解印綬去，時五月二十五日《滿清入關暴政·卷一》：江陰知縣林之驥去任 之驥，進士，福建莆田人，崇禎十七年到任，不解江南語，眾號「林木瓜」。時鄭帥率流兵千人過境，頭裹紅羅。始則攜小鹽包，百姓爭買，啟視，中有金銀貨寶，而兵不知也。蓋淮揚巨室，載以避亂，為所掠得者。繼乃縱兵士掠城外，百姓洶洶爭城而人。兵欲劫城，幸之驥與鄭帥同鄉，出謁之，彼此燕語，繼以痛哭，遂肅然無犯。之驥乃哭廟，解印綬去，時五月二十五日也。。（清）孫爾準修（清）陳壽祺纂（清）程祖洛續修（清）魏敬中續纂，清同治十年正誼書院刻本重纂《福建通志·卷二百八·人物三十九》：林之驥，崇禎癸未進士，授江陰知縣。按《南紀略》但稱莆田人林姓崇禎癸未進士而無名考。是年莆田林姓者三人，一爲林嵋，初授吳縣知縣，事詳本傳；其一林日昇，諸志選舉表俱不注官階；惟之驥官知縣，或即此人。不解江南語。時號爲「林木瓜」。南都失守，大兵過邑，攜鹽以賣民，買者啓視皆銀也，爭市之，而兵不知。既而兵欲劫城，其帥與之驥同鄉。之驥乃出謁，與閩語，遂斂兵過，而之驥遂棄官。將去，諸生留之，之驥曰：「讀書登黃甲，出仕不能爲朝廷出力尚欲事二姓耶！予去決矣。有六百金在質庫中，半與諸生，半與百姓，留數兩作途費而已。」遂去。與無錫、靖江三令俱福建林姓，時稱「三林」。

家族
曾祖林天觀。

參考文獻

相關條目
江阴八十一日

Category:明朝江陰縣知縣
Category:莆田人
Z